SARL-NUUS SONDAG 2 JANUARIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op `'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Ons kondig met leedwese aan dat die sleutel van Scotty Vallance, ZS5SV, n lid 
van die Highway-amateurradioklub, op 29 Desember 2010 stil geraak het. Ons 
innige meegevoel gaan aan sy vrou, Merle, gesin en vriende in hierdie moeilike 
tyd. 


(POUSE) 

In die nuus vandag; 

SARL STEL VOORLEGGING OP VIR GROTER 160 METERTOEKENNING 
GROOT PROJEK OM SARL-DATABASIS SKOON TE MAAK 

BESPREEK NOU VIR PIC-KURSUS IN GAUTENG 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL STEL VOORLEGGING OP VIR GROTER 160 METERTOEKENNING 


Die SARL wil groter toegang tot die 160 meterband vir amateurkommunikasie in 
Suid-Afrika bekom. U word uitgenooi om motiverings voor te lê oor waarom dit 
nodig is om die uiters eng toekenning wat tans aan Suid-Afrikaanse amateurs 
beskikbaar is, uit te brei. Sluit asseblief items in soos voortplantingstudies 
en noem die voordele wat n uitgebreide 160 metertoekenning inhou. Stuur 
die inligting teen die end van Januarie aan zs6akv@sarl.org.za. Die SARL- 
voorlegging word in Februarie 2011 op die volgende gesamentlike vergadering 
van die SARL en OKOSA voorgelê. 


GROOT PROJEK OM SARL-DATABASIS SKOON TE MAAK 


Die SARL-databasisadministrateur, Colin de Villiers, ZS6COL, en n span vry- 
willigers werk aan die SARL-databasis. Hulle werk die roepseinboek by en stel 
talle roepseine vry wat blykbaar vir baie jare nie meer gebruik word nie. 


Die SARL hou n databasis van lede in stand by die SARL-kantoor by 
die Nasionale Amateurradiosentrum. Die databasis word gebruik om lede- 


inskrywings te bedryf, etikette vir die verspreiding van Radio 7S te skep en 
A JV-kommunikasies aan lede te stuur. Dit sluit duplikaatroepseine van lede 
en roepseine vir spesiale gebeurtenisse in. Die besonderhede van Stil Sleutels 
word ook vir n aantal jare gehou, omdat @SL-kaarte soms tot 10 jaar na n 
bepaalde kontak ontvang word. Die databasis help sodoende om die @SL-buro 
doeltreffend te bedryf. n Teksboodskapfunksie is ook onlangs ingevoer om lede 
in die verskillende streke te laat weet van SARL-geborgde gebeurtenisse in hul 
omgewing. 


Lede kan ons help om die databasis skoon te maak. Doen asseblief die volgende: 
1) Gaan na die roepseinboek op die webwerf en kontroleer u roepseininligting. 
Die span het talle regstellings aan die databasis aangebring en ons wil verseker 
dat geen foute ingesluip het nie. 


2) As u vind dat u roepsein nie in die roepseinboek op die webwerf ver- 
skyn nie, en u weet dit was voorheen daar, beteken dit dat u een van 
die 650 mense is wie se roepsein die span uit die roepseinboek verwyder 
het omdat die OKOSA-databasis toon dat u nie gelisensieer is nie. Slegs 
roepseine waarvoor daar vir 16 jaar geen aktiwiteit aangeteken is nie en 
waar OKOSA toon dat die lid vir die meeste van daardie tydperk nie 
gelisensieer was nie, is verwyder. 


As u voel dit is nie korrek nie, met ander woorde, as u n geldige, opbetaalde 
2010-lisensie het, stuur asseblief vir Colin n geskandeerde kopie van u lisensie 
om te laat nagaan. Die e-posadres is dataproject@sarl.org.za. 


3) Moet asseblief nie namens iemand anders kommunikeer tensy u n kopie 
van die persoon se lisensie kan voorlê nie. Ons kan slegs reageer op kom- 
munikasies wat sulke bewyse bevat. 


U kan volle besonderhede van die proses gaan nalees op die tuisblad by 
www.sarl.org.za. 


BESPREEK NOU VIR PIC-KURSUS IN GAUTENG 


Die SARL bied vanjaar wees sy gewilde kursus aan oor hoe om met programmeer- 
bare geintegreerde kringe, ook bekend as PIC s, te werk, hulle te programmeer 
en in projekte te gebruik. 


Net twee PIC-kursusse word in 2011 aangebied, op 29 Januarie in Gauteng en 
op 16 Julie in Kaapstad. U kan nou vir die Gauteng-kursus bespreek. Gaan na 
www.sarl.org.za, en kies RTA op die linkerkantste keuselys en volg die skakels. 


IS U N KORTGOLFLUISTERAAR? 


Talle veranderinge word later vandeesmaand aangebring aan Amateur Radio 
Mirror International (ARMT). Dit behels n naamsverandering, nuwe webblaaie 
en nuwe eienskappe. Die SARL soek n geesdriftige kortgolfluisteraar om n 
vyfminutegeselsie oor alle aspekte van kortgolfluister aan te bied. As u lus 
het vir die uitdaging en graag u eie gereelde radiorubriek wil aanbied, e-pos 


armi@sarl.org.za tesame met u telefoonnommer. Ons sal u kontak om die beson- 
derhede en logistiek te bespreek. 


SATELLIETVERGADERING IN GAUTENG 


Eddie Leighton, ZS6BNS, bied Saterdag 15 Januarie om 10:00 n vergadering oor 
satelliete aan by die Nasionale Amateurradiosentrum. Leer meer oor die werking 
van amateursatelliete, hoe om n eenvoudige satellietantenna te bou, hoe om te 


spoor, en al die geheime van hierdie boeiende aspek van amateurradio. U sal 
ook hoor hoe kan u betrokke raak in die SA AMSAT CubeSat-projek. 


Die Nasionale Amateurradiosentrum is in die Sender-tegnologiepark, Radiokop, 
Roodepoort. 


HUNTING LIONS IN DIE LUG 


Die radioamateurs en die Lionsklub van Eshowe beplan om Saterdag 15 Januarie 
te gebruik as 'n geleentheid vir Lionsklubs om groetewense uit te ruil deur middel 
van amateurradio. Die geboortedag van die stigter van die Lionsorganisasie, 
Melvin Jones, gebore in 1879 in Ft. Thomas, Arizona, VSA, word op 13 Januarie 
gevier. 


Die Eshowe Lions sal vanaf 14:00 SAT op die lug wees en wil graag met ander 
Lions- en radioklubs kontak maak in Suid-Afrika en/of die res van die wêreld - 
geen pryse nie - maar ruil @SL-kaarte en maak nuwe vriende. 


As daar Lions- en radioklubs oor die land is wat belangstel om by die Eshowe 
Lions aan te sluit op 15 Januarie 2011, kontak asseblief vir Willie, ZS5WI, by 
@-pos zZs5wi@telkomsa.net, en gee u inligting deur aan hom. 


HEF VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
2010 is afgesluit met `n skielike verskyning van nuwe sonvlekke. `n Sonvlek het 
in die Aarde se gesigsveld roteer en terselfdertyd het drie nuwe sonvlekke hulle 
verskyning gemaak. Dit wil voorkom of ten minste een van hierdie sonvlekke 
teen `n gesonde tempo groei. Mag 2011 vir ons almal vol sonvlekke wees! Die 
voorspelde effektiewe sonvlektelling vir die week gaan minder as 20 wees. 


15 m is die beste keuse vir DX gevolg deur 20 m. Smiddae en tot na die son 
gesak het gaan die toestande na Indië goed wees. Smiddae gaan toestande eers 
op 15 m en dan later op 20 m na Europa toe bruikbaar wees. Kontakte met 
Australië is gedurende die laatmiddag op 20 m moontlik. Kontakte met die VSA 
is op 15 m gedurende die vroeë aand moontlik. 15 m-openinge na Brasilië en 
Suid-Amerika is smiddae moontlik. Met die goeie 15 en 20 m-openinge gaan 17 
m vol verrassings wees. 


30 m kan vir die digitale en gelykgolfentoesiaste baie lonend wees met openinge 
na verskeie dele van die wêreld. 


Plaaslik is 40 m die beste keuse met 20 en 30 m wat goeie kontakte oor die 
langer afstande kan oplewer. 


Vroegoggend en laatmiddag is 80 m die beste keuse, veral oor die korter afstande. 
Saans is 80 m die beste keuse. 

Besoek gerus www.spaceweather.co.za vir meer inligting. 

DAGBOEK VAN GEBEURE 


15 Januarie Hunting Lions op die lug vanaf 10:0 SAT; 15 Januarie Satellietver- 
gadering om 10:0 by die NARS; 20 Januarie 2011 - Sluitingsdatum vir indiening 
van beursaansoeke vir Mei 2011 RAE, besoek www.amateurradio.org.za vir aan- 
soekvorms; 20 Januarie - Sluitingsdatum vir indiening van voorstelle vir referate 
en opsommings vir Ruimtesimposium 2011 na saamsat@intekom.co.za; 29 Jan- 
uarie PIC-kursus in die NARS in Gauteng; 30 Januarie 2011 - Sluitingsdatum 
van Fase 1 van die konstruksiekompetisie; 31 Januarie U redes vir groter 160 
m-band moet in wees aan zsbakv@sarl.org.za; 


SARL-nuus nooi klubs en individue uit om interessante nuusbrokkies van belang 
vir radioamateurs en kortgolfluisteraars in te stuur. Stuur dit - indien moontlik 
- in beide Afrikaans en Engels - na www.sarl.org.za/newsinbox.asp, nie later as 
die Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MH in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n potgooi- 
uitsending (“podcast”) waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


U het geluister na n bulletin van die Suid-Afrikaanse Radioliga, saamgestel 
deur George, ZS6ONE, en vertaal en geredigeer deur Hester van der Walt. 


Dankie dat u geluister het. 73. 
/EX 


